ผมอายุ 22 ปี ผมมีอาการรู้สึกไม่สบายท้อง ปวดท้องมวนๆ ปวดไม่มากแค่พอรู้สึกว่าไม่ปกติครับ. เป็นมาประมาณ1สัปดาห์แล้วครับ. แล้ว2-3วันหลังเหมือนจะมีอาการท้องอืดจุกๆด้วย ยังขับถ่ายปกติวันละครั้ง หาข้อมูลในกูเกิลแล้วเขาบอกว่าอาจเป็นอาการของมะเร็งหรือเนื้องอกก็ได้ ผมควรไปพบแพทย์ไหมครับ
สวัสดีค่ะ อาการท้องมวน ท้องอืด อาจมีสาเหตุจาก-ท้องอืดจากมีลมหรือน้ำในช่องท้อง-ลำไส้อักเสบ-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลม-เนื้องอกในลำไส้ใหญ่ อาจมีการขับถ่ายเปลี่ยนแปลง ถ่ายปนเลือดร่วมด้วยหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.และผ่าตัดถ้าจำเป็น ถ้าเป็นภาวะท้องอืดธรรมดาอาการมักจะค่อยๆดีขึ้นได้เองภายใน 1-2 วันค่ะการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี